ব্যাট না গিটার! জেমাইমাকে এ কী উপহার দিলেন গাভাসকর?

ওয়েব ডেস্ক: জেমাইমা রদ্রিগেজ (Jemimah Rodrigues) রাজি থাকলে বিশ্বকাপ জয়ের পর তাঁর সঙ্গে গান গাইতে চেয়েছিলেন সুনীল গাভাসকর (Sunil Gavaskar)। সোশ্যাল মিডিয়ায় সানির সেই প্রস্তাবে সেই সম্মতিও জানিয়ে দিয়েছিলেন জেমাইমা। তারপর থেকেই বাইশ গজের বাইরে দুই ক্রিকেট তারকার সেই ডুয়েট গাওয়ার মুহূর্তের অপেক্ষায় ছিলেন দেশের ক্রিকেটপ্রেমীরা। অবশেষে সেই বহু প্রতীক্ষিত ঘটনাই ঘটল বাস্তবে। কথা রাখলেন ‘লিটল মাস্টার’।

শুক্রবার জেমাইমাকে এক বিশেষ উপহার (Gift) দেন সুনীল গাভাসকর। ব্যাটের (Bat) মতো দেখতে হলেই সেটি ছিল একটি গিটার (Guitar)। উপহার হস্তান্তরের মুহূর্তের সেই ভিডিও এখন সোশ্যাল মিডিয়ায় ভাইরাল (Viral Video)। ভিডিওতে উপহার হাতে পেয়েই উচ্ছ্বসিত দেখায় জেমাইমাকে। মজা করে তিনি জিজ্ঞেসও করেন, “এটা দিয়ে ব্যাট করব, না গান গাইব?” গাভাসকর মুচকি হেসে জানান, “দুটোই করা যাবে।”

আরও পড়ুন: শুরু WPL, কোথায় দেখবেন লাইভ ম্যাচ?

তারপরই সেই ব্যাট-গিটার হাতে নিয়ে জেমাইমা সুর তোলেন, আর গাভাসকর ‘শোলে’ ছবির বিখ্যাত কালজয়ী গান ‘ইয়ে দোস্তি, হাম নেহি তোড়েঙ্গে’ গাইতে শুরু করে। অমিতাভ বচ্চন ও ধর্মেন্দ্রর লিপে কিশোর কুমার ও মান্না দে-র কণ্ঠে যে গান একসময় বন্ধুত্বের প্রতীক হয়ে উঠেছিল, সেই গানেই দুই প্রজন্মের ‘দোস্তি’ দেখে মুগ্ধ নেটদুনিয়া।

View this post on Instagram

A post shared by Jemimah Jessica Rodrigues (@jemimahrodrigues)

যদিও এই প্রথম নয়, এর আগেও একবার মঞ্চে ঝড় তুলেছিলেন সানি-জেমি জুটি। বিসিসিআই পুরস্কার বিতরণী অনুষ্ঠানে তাঁরা একসঙ্গে গেয়েছিলেন, ‘ক্যায়া হুয়া তেরা ওয়াদা’। আর এবার তাঁরা গাইলেন বন্ধুত্বের অমরত্বের গান।

দেখুন আরও খবর:

The post ব্যাট না গিটার! জেমাইমাকে এ কী উপহার দিলেন গাভাসকর? first appeared on KolkataTV.