কনকাশন সাব বিতর্কে ইংল্যান্ডের পাশে সুনীল গাভাসকর!

ওয়েব ডেস্ক: মুম্বইয়ের (Mumbai) ওয়াংখেড়ে স্টেডিয়ামে ইংল্যান্ডকে ১৫০ রানে হারিয়েছে ভারত। অভিষেক শর্মার (Abhishek Sharma) বিধ্বংসী ইনিংসের সৌজন্যে সূর্যকুমার যাদবরা (Surya Kumar Yadav) সিরিজ ৪-১ জিতে নিয়েছেন। কিন্তু পুনের ‘কনকাশন সাব’ বিতর্ক (Concussion Sub Controversy) এখনও থামছে না। এবার সেই বিতর্ক আরও উসকে দিলেন সুনীল গাভাসকর (Sunil Gavaskar)। শিবম দুবের (Shivam Dube) জায়গায় হর্ষিত রানাকে (Harshit Rana) খেলানোয় তুমুল অসন্তোষ প্রকাশ করলেন কিংবদন্তি ভারতীয় ব্যাটার।

সানির মতে, দুবের জায়গায় কাউকে খেলানোরই দরকার ছিল না, কারণ তাঁর আঘাত আদৌ না খেলার মতো ছিল না। এক সর্বভারতীয় দৈনিকে কলামে গাভাসকর বলেন, “পুনের ম্যাচে মাথায় বল লাগার পরেও শেষ পর্যন্ত ব্যাট করেন শিবম দুবে। তাই কনকাশন সাব-এর অনুমতি দেওয়াই ঠিক হয়নি। ব্যাট করার সময় পেশিতে টান লাগলে সাবস্টিটিউট হতে পারে কিন্তু সে শুধু ফিল্ডিং করত, বল করতে পারত।”

আরও পড়ুন: NCA পৌঁছলেন বুমরা, চ্যাম্পিয়ন্স ট্রফিতে খেলতে পারবেন?

৩৪টি টেস্ট সেঞ্চুরির মালিক আরও বলেন, “একই ধরনের ক্রিকেটারের ক্ষেত্রে সমস্ত উদারতম সিদ্ধান্তেও দুবে আর রানা এক হতে পারে না। কেউ বলতে পারে যে ওদের উচ্চতা সমান ফিল্ডিংয়ের মান এক। এছাড়া ওদের মধ্যে একরকম কিছুই নেই। ইংল্যান্ড নিশ্চয়ই হতাশ হতে পারে। ভারত দুর্দান্ত দল, তাদের জয় কালিমালিপ্ত করার কোনও প্রয়োজন পড়ে না।”

পুনে ম্যাচে কনকাশন সাব হিসেবে নেমে ম্যাচের উপর প্রবল প্রভাব ফেলেন হর্ষিত রানা। নিজের দ্বিতীয় বলেই লিয়াম লিভিংস্টোনকে প্যাভিলিয়নে ফেরত পাঠান। এরপর জেকব বেথেল এবং জেমি ওভারটনকে আউট করেন এবং ৩/৩৩ ফিগারে ম্যাচ শেষ করেন।

দেখুন অন্য খবর: