স্মিথের ১০,০০০ রান, সেঞ্চুরি করে পেরলেন গাভাসকরকে

ওয়েব ডেস্ক: টেস্ট ক্রিকেটে ১০,০০০ রানের মাইলস্টোন পেরিয়ে গেলেন স্টিভ স্মিথ (Steve Smith)। এই ফর্ম্যাটের ইতিহাসে ১০ হাজারি ক্লাবের ষোলো নম্বর সদস্য হলেন অস্ট্রেলিয়ার তারকা ব্যাটার। বর্ডার-গাভাসকর ট্রফিতে (Border-Gavaskar Trophy) ৯৯৯৯ রানে থেমে গিয়েছিলেন স্মিথ। গলের মাঠে শ্রীলঙ্কার বিরুদ্ধে টেস্ট সিরিজের প্রথম ম্যাচে প্রথম রান করেই মাইলফলক ছুঁয়ে ফেলেন তিনি। সেখানেই না থেমে কেরিয়ারের ৩৫তম শতরান করে টপকে গেলেন সুনীল গাভাসকরকে (Sunil Gavaskar)।

প্যাট কামিন্স নেই, তাই স্মিথই এই সিরিজের অধিনায়ক। বুধবার টসে জিতে ব্যাটিং নেন তিনি। উসমান খোয়াজার সঙ্গে ওপেন করতে নামেন ট্রাভিস হেড। স্বভাবসিদ্ধ মারমুখী ঢঙে খেলা শুরু করেন তিনি। ওপেনিং জুটিতেই ওঠে ৯২ রান তাও মাত্র ১৪.২ ওভারে। ১০টি চার ও একটি ছয়ের সাহায্যে ৪০ বলে ৫৭ রান করে প্যাভিলিয়নে ফেরেন হেড।

আরও পড়ুন: চ্যাম্পিয়ন্স লিগে আজ মহাযুদ্ধের রাত, একসঙ্গে ১৮টি ম্যাচ

THE HISTORIC MOMENT ?

– The Greatest Test batter of Modern Era completed 10,000 runs.

Take a bow, Steve Smith. pic.twitter.com/XI6FLMNIgf

— Johns. (@CricCrazyJohns) January 29, 2025

তিন নম্বরে নেমে ৫০ বলে ২০ করে আউট হয়ে যান মার্নাস লাবুশেন। এরপর ক্রিজে আসেন স্মিথ। মাইলস্টোন পেরিয়ে আত্মবিশ্বাসের সঙ্গে লঙ্কান স্পিনারদের মোকাবিলা করেন। আক্রমণ ও রক্ষণের অনবদ্য মিশেলে এগিয়ে যান আরও একটি শতরানের দিকে। অন্যদিকে দুর্দান্ত সেঞ্চুরি করে অপরাজিত আছেন খোয়াজাও। স্মিথের শতরানের সময় ১৩৮ রানে খেলছেন তিনি।

আধুনিক ক্রিকেটের সেরা চার ব্যাটারের মধ্যে দ্বিতীয় হিসেবে ১০,০০০ রান পূর্ণ করলেন তিনি। সবার আগে আছেন জো রুট (Joe Root), ৩৬টি শতরান সহ ১২৯৭২ রান করেছেন। ফ্যাব ফোরের বাকি দুই জন বিরাট কোহলি এবং কেন উইলিয়ামসন অনেকটাই পিছনে।

দেখুন অন্য খবর: